
Sažetak 

Željeznički promet i izgradnja željezničke infrastrukture odigrali su ključnu ulogu u razvoju 
industrije na prostoru Hrvatskog zagorja. Tijekom druge polovine 19. stoljeća željeznice je 
“odvozila" radnike iz Hvarskog zagorja u Zagreb. Nakon II. svjetskog rada željeznica “dovozi 
radnike i sirovine u velike industrijske pogone na prostoru Hrvatskog zagorja. Ovaj rad daje 
historijsko-geografsku analizu razvoja industrije smještene uz željezničku infrastrukturu na prostoru 
Hrvatskog zagorja, analizirajući okolnosti nastavka, razvoj, okolnosti stagnacije te današnje 
stanje prostora i mogućnosti razvoja. U radu će biti obrađeno 10 najvećih industrijskih kompleksa 
na prostoru općina Gornja Stubica, Konjščina, Bedekovčina, Hum na Sutli i Kumrovec te gradova 
Zabok, Oroslavje i Krapina smještenih uz željezničku prugu. 


Ključne riječi: željeznica, Hrvatsko zagorje, industrija, industrijska baština, geografska analiza, 
povijesna analiza 

Keywords: railways, Hrvatsko zagorje, industry, industrial heritage, geographical analysis, 
historical analysis 


UVOD 


Industrijski razvoj na prostorima Hrvatskoga zagorja bio je prvenstveno uvjetovan prostornim smje- 
štajem u neposrednoj blizini Zagreba te na prirodnim pravcima koji su kroz povijest vezali jugoistočnu 
Europu sa Srednjom Europom. Tako je i kroz stoljeća vladavine Habsburgovaca to bio prostor kroz koji 
su prolazili pravci koji su provincije na jugu i jugoistoku vezali sa središtem Monarhije u Beču, ali i Pešti 
pod čijom su se upravom nalazili nakon uređenja Austro-ugarske monarhije 1867. godine (ZOELLNER, 
1997.). Željeznica je pritom imala višestruki značaj. Nastala je svojevrsna sinergija željeznice i indu- 
strije, koja je bila karakteristična za industrijsku revoluciju širom Europe, a čiji je ponajbolji primjer na 
prostorima Hrvatske upravo onaj na prostorima Hrvatskoga zagorja. Tako je željeznica dopremala robu, 
prvenstveno sirovine za potrebe industrije, ali i otpremala robu u vidu gotovih proizvoda od tekstila, 
keramike i slično. No odvozila je međutim i sirovinu, primjerice rudu iz mnogobrojnih ugljenokopa na 

prostorima Hrvatskoga zagorja. To je bio teretni promet, ali nezanemariv je bio i putnički promet, koji je 
imao dva aspekta. Prvi je bio prijevoz radnika u industrijske pogone u Zagrebu, a drugi je bio prijevoz 
putnika s poljoprivrednim proizvodima koje su dovozili 1 tržili također u Zagrebu. 

Željeznička mreža bila je privlačni faktor lokacije te su se uz nju smještali odnosno otvarali indu- 
strijski pogoni, od kojih je dobar dio njih djelovao kroz vrlo dugi period. Tako su neki od njih nastali 
još u razdoblju Austro-ugarske monarhije, djelovali 1 tijekom Kraljevine Jugoslavije te nastavili svoj rad 
i nakon Drugog svjetskog rata. S procesima političke, a još više gospodarske tranzicije u posljednja tri 
desetljeća na prostoru Hrvatskog zagorja došlo je do propadanja većeg broja industrijskih subjekata. 
Problem je tim veći što se pritom događa i propadanje industrijskih građevina s obilježjima kulturnog 
dobra, a samim time i gubitak i nestajanje tragova značajne industrijske prošlosti. 

Ovaj rad daje historijsko-geografskuanalizurazvojaindustrije smještene uz željezničku infrastrukturu 
na prostoru Hrvatskog zagorja, analizirajući okolnosti nastanka, razvoj, okolnosti stagnacije te današnje 
stanje prostora i mogućnosti razvoja. Istraživanje je temeljeno na interdisciplinarnom pristupu 
kombinirajući geografske metode prostorne analize napuštenih, zapuštenih ili nedovoljno iskorištenih 
lokacija industrijskih poduzeća te povijesne metode analize arhivske građe. Za potrebe prostorne 
analize provedeno je kartiranje objekata u rujnu i listopadu 2020. godine. Zbog velikog prostornog 
obuhvata promatranog područja, kao i velikog broja lokaliteta industrijske namijene u radu je obrađeno 
10 odabranih primjera. Prostorni obuhvat istraživanja čini prostor Hrvatskog zagorja koji je danas 
administrativno u sastavu Krapinsko zagorske županije. Iako su ovdje prikazani, u terensko istraživanje 
nisu uzeti u obzir prostori koji se nalaze na prostoru Varaždinske županije koji obuhvaćaju industrijske 
komplekse nastale uz prugu Varaždin — Novi Golubovec, kao ni prostori koji se administrativno nalaze 
na prostoru Zagrebačke županije. 

U prvom dijelu rada dan je pregled dosadašnjih istraživanja industrije s naglaskom na istraživa- 
nja prenamijene industrijskih lokaliteta. U drugom dijelu rada dan je kraći kronološki pregled razvoja 
industrije na području Hrvatskog zagorja s naglaskom na odabrane lokalitete smještene uz željezničku 
prugu. U trećem dijelu rada dana je prostorna analiza sadašnjeg stanja lokaliteta te prijedlozi održivog 
razvoja. 


PREGLED DOSADAŠNJIH ISTRAŽIVANJA 


Hrvatsko zagorje i njegova demografska, gospodarska i prirodna obilježja te povijesni razvoj tema 
su brojnih znanstvenih i stručnih radova. No, u ovom pregledu osvrnut ćemo se isključivo na radove koji 
se bave industrijom ili željeznicom. Radove možemo podijeliti u nekoliko skupina s obzirom na temu 
bavljenja i pristup istraživanju. Prvu skupinu čine radovi koji se bave širenjem željezničke mreže na 
prostoru Hrvatskog zagorja. Unutar te skupine posebno se izdvaja rad Siniše Lajnerta iz 2003. godine 
koji detaljno prikazuje razvoj željeznice na području današnje Republike Hrvatske od Austro — Ugarske 
do danas (LAJNERT, 2020.). Nadalje, treba istaknuti rad Josipa Gorinčića-Brdovačkog iz 1952. Uvjetno 
u ovu skupinu možemo ubrojiti i rad Dražena Njegača iz 1995. godine koji prikazujući oblike prostorne 
mobilnosti stanovnika Hrvatskog zagorja jasno ističe ulogu prometa, a time i željeznice u ostvarivanju 
oblika mobilnosti (NJEGAČ, 1995.) 

Drugu skupinu čine radovi koji se bave razvojem industrije na promatranom prostoru. Unutar te 
skupine uvjetno možemo razlikovati nekoliko podskupina radova. Jednu podskupinu čine radovi koji se 
bave cjelokupnim razvojem gospodarstva, a time i industrije u promatranom prostoru ili pak razvojem 
pojedinih grana industrije. Među njima ističu se radovi Dražena Njegača iz 1991. godine te Stjepana 
Markovića iz 2002. godine. Također valja spomenuti i rad Dragutina Feletara 1 Zorana Stiperskog (1992.) 
o međuodnosu procesa industrijalizacije i promjena u prostornom rasporedu stanovništva koji daje sažet 
pregled procesa industrijalizacije nakon Drugog svjetskog rata analizirajući odnos stupnja industrijaliza- 
cije te naglašavajući kontinuitet razvoja industrije temeljen još na obrtničko — manufakturnoj tradiciji 19. 
stoljeća te ranoj fazi tekstilne industrije u Krapini i Zaboku, ciglarske industrije u Bedekovčini i ugljeno- 
kopima. Feletar 1 Stiperski također ističu faktore razvoja industrije na prostoru Hrvatskog zagorja izdva- 

jajući blizinu industrije Zagreba, lokacijski faktor jeftine radne snage, relativno dobru prometnu pove- 
zanost te bogatstvo ruda (FELETAR i STIPERSKI 1992.). Potrebno je također spomenuti i rad Vlaste 
Krklec — Švaljek (1998.) na temu rudarstva Radoboja. Drugu podskupinu čine radovi koji se bave povi- 
jesnim razvojem pojedinim značajnijih industrijskih subjekata. U ovu skupinu možemo ubrojit i brojne 
arhivske zapise o pojedinim subjektima poput Stražaplastike, Kotke, Krateksa, ZIVT-a, Regeneracije 
itd. Također ističe se i rad Matije Hržine iz 2015. godine koji se bavi tvornicom prediva (HRŽINA 2015.) 
te rad Mirka Androića i Dragutina Feletara (1976.) o Zagorskoj industriji vunenih tkanina (ZIVT). O 
istoj tvornici pisao je 1 Vlado Saftić 2005. godine. Treću podskupinu čine pregledni radovi i enciklo- 
pedijske natuknice. Takve su na primjer natuknice u Enciklopediji Hrvatskog zagorja ili pak Hrvatskoj 
tehničkoj enciklopediji. Uvjetno u ovu podskupinu možemo ubrojiti i pregledne radove koji se bave širim 
temama ili područjem Hrvatskog zagorja poput rada Milana Ilića i dr. (1993.) ili Suzane Jagić (2015.). 

Treću skupinu čine radovi koji se bave pitanjem zaštite i prenamjene industrijske baštine općenito 
te na promatranom prostoru. Unutar ove skupine radova potrebno je skrenuti posebnu pažnju na radove 
koji se bave industrijskom arheologijom. Iako je industrijska arheologija osporavana od pojedinih 
znanstvenika tema njenog istraživanja su upravo napuštene i zapuštene lokacije, između ostalog i 
napušteni industrijski kompleksi. Među brojnim svjetskim autorima koje ubrajamo u ovu skupinu 
svakako treba istaknuti Marilyn Palmer i njen rad Understanding the Workplace: A Research Framework 
for Industrial Archeology in Britain (Palmer, 2005) te rad M. Palmer i P. Neaversona (2005). Ovaj drugi 
rad daje preglednu sistematizaciju industrijskih krajolika 1 industrijske baštine dijeleći ih prema tipu 
industrije ili pak s obzirom na lokaciju i karakterističan pejzaž (vizuru). Potrebno je također spomenuti i 
rad Luis Loures o odnosu industrijske baštine, održivog razvoja i urbanog razvoja (LOURES, 2008). Od 
hrvatskih autora svakako treba spomenuti Gorana Arčabića (ARČABIĆ, 2007) te Tomislava Marasovića 
(2010). 


RAZVOJ INDSUTRIJSKIH PEJZAŽA NA PROSTORU HRVATKOG ZAGORJA 


Prva željeznička pruga na prostorima Hrvatskoga zagorja izgrađena je na pravcu koji je povezi- 
vao Zaprešić sa Čakovcem, koja je 1884. godine odobrena i povjerena na izgradnju tvrtki Čakovečko- 
zagrebačka (zagorska) željeznica d.d., čije je sjedište bilo u Budimpešti (LAJNERT, 2003.). Bila je 
to jedna od vicinalnih pruga, pruga lokalnoga značenja, koje su izgrađene na temelju odredbi tzv. 
Vicinalnog zakona (Zakonski članak XXX: 1880.). Tako je prva pruga na tom pravcu puštena u promet 
4. rujna 1886. godine bila od Zaprešića do Varaždina (GUŽVINAC, 1986.) Uz ovaj pravac će zatim 
nastati i razvijati se najveći dio industrijskih pogona razmatranih u ovom radu.? Ista pruga će dvije 
godine kasnije, dana 13. prosinca 1886. godine s izgradnjom mosta preko rijeke Drave biti produžena 
do Čakovca, čime su pravci od Zagreba, odnosno Siska preko Zidanog Mosta, Celja do Maribora te 
onaj od mađarskih prostora, Kotoribe, Čakovca, Ptuja do Maribora bili međusobno povezani. U među- 
vremenu je nešto ranije iste godine, dana 4. rujna 1886. godine u promet bio pušten jedan krak pravca 
Zaprešić — Varaždin, koji se kod Zaboka odvajao za Krapinu. Kasnije će ova pruga biti dalje produžena 
prema Đurmancu te slovenskoj granici, odnosno Rogatecu odakle je zatim kroz naselja Rogaška Slatina, 
Stranje 1 Gobelno bila povezana sa pravcem Zidani Mosta / Ljubljana — Celje — Maribor. Pravac želje- 
zničke pruge Zagreb — Varaždin dobio je i svoj drugi krak, koji je od Zaboka kretao prema istoku do 
Gornje Stubice. Osam godina od traženja dozvole za izgradnju od strane poduzetnika Ivana Obada iz 
Zagreba 1914. godine započeta je gradnja ove 12.7 kilometara duge pruge, koja je na koncu otvorena18. 
prosinca 1918. godine (HR-HDA-1576-6-8 Pruga Zabok — Gornja Stubica, 1995, LAJNERT 2003.). Bila 
je to ujedno i posljednja vicinalna pruga koja izgrađena u Austro — Ugarskoj monarhiji. U tom vremenu 
razmatrani su još neki pravci željezničkih pruga na prostorima Hrvatskoga zagorja, ali u konačnici nisu 


' Navedena pruga je upravo koncem 2019. godine obnovljena na dionici Zaprešić — Zabok, gdje je njezina trasa prilagođena za vožnju 
suvremenih vlakova brzine do 100 km/h. Na istoj je dionici u tijeku elektrifikacija pruga, čime će to postati prva elektrificirana željeznica 
u povijesti Hrvatskoga zagorja. 

2 To su redom Regeneracija i ZIVT u Zaboku, Zagorka u Bedekovčini, Ugljenokopi u Konjščini (Peščeno) te Termoelektrana Jertovec. 

prostore Hrvatskog zagorja —_ — = < FESB Zoljeznica normalnog kolvsjeka 
te pritom ostavili neizbrisiv SI. 1. Prostorni razmještaj željezničkih pruga prema vrstama na prostoru 
trag u društvu. Iako su neke Hrvatskog zagorja 
imale svoj korijene nastanka u 
vremenu između dva svjetska 
rata, odnosno razdoblju Austro — Ugarske monarhije, svima njima je zajedničko djelovanje u vremenu 
socijalističke Jugoslavije, kada su u se dodatno razvile i mnoge od njih dosegnule svoj vrhunac. Nakon 
društvenih promjena 1990-ih godina neke nisu uspjele opstati te su njihovi prostori prenamijenjeni ili 
napušteni, neke su kroz preoblikovanje donekle promijenilo svoju proizvodnju, dok su neke postale još 
uspješnije nego li su to ranije bile. 

Prostorni razmještaj željezničkih pruga prikazan je na karti 1. i karti 2. 

Iako se prostor Hrvatskog zagorja nije nalazio na prostorima zahvaćenim industrijskom revolucijom 
per se, već je bio na periferiji tih zbivanja promjene koje je industrija donijela bile su iznimno velike, 
a ogledale su se u zapošljavanju stanovništva te posljedično promjeni agrarnih pejzaža, izgradnji obje- 
kata za stanovanje, te ostalih uslužnih funkcija. Počeci industrijske proizvodnje vežu se u razvoj indsu- 
trijske proizvodnje keramike na početku 19 stoljeća u zgradi Lovrec u Magistratskoj ulici u Krapini. 
Nakon toga započinje razvoj eksploatacije sumpora za čije rafiniranje se koristio smeđi ugljen vađen u 
Radoboju (KOZINA, D., 2007., KRKLEC-ŠVALJEK, V. 1998.). Godine 1845. pokrenuta je proizvodnja 
u Krapini, a 1885. godine pokrenuta je i industrijska proizvodnja (HRV-DAVŽ-SCKR 425). Do kraja 
19. stoljeća otvaraju se rudnici u Ivancu (1874.), Novom Gloubovcu (1875.), Starom Golubovcu (1876), 
Pregradi (1888.) 1 Gornjoj Konjščini (1890.) (Enciklopedija Hrvatskog zagorja, 2007., str. 865-866). 
Krajem 19. stoljeća s razvojem željeznice uslijedio je i relativno brz proces izgradnje novih industrija 
uz pravce novih željezničkih pruga. Tako je u Zaboku 1889. godine osnovana tvornica cigle i proizvoda 
od gline Zagorka (22), Godine 1893. u Đurmancu se otvara pilana, a 1920. u Krapini s radom započinje 


* Primjerice produžetak pruge od Gornje Stubice do zagrebačkih Šestina te povezivanje na tramvajsku mrežu, ali i još neki pravci koji bi 
povezali Hrvatsko zagorje sa istočnim dijelom Zagreba. Tako su postojale namjere za pravce pruga od Konjščine do Dugog Sela i Zlatar 
Bistrice do Sesveta. Bilo je i planova na zapadnom dijelu Hrvatskog zagorja kao na primjer pravac od Zaboka do Krapinski Toplica. 

“ Uovome radu su zbog veličine ove teme uzeti u obzir samo prostori Hrvatskoga zagorja koji administrativno pripadaju Krapinsko- 
zagorskoj županiji. Tako primjerice nije uključena pruga Varaždin - Novi Golubovec te industrijska proizvodnja koja se uz nju razvila. 

Donja Stubica - Perfa; Dubravica - Dubravica, 
Ivanec - Paromlin, Ivanec - IMI; 
Savski Marof - Žumberak / Kvasac) 


Industrija keramike (Krapina - Krapinske kamenine; 
Zaprešić - Jugokeramika / Inker) 


Kemijska industrija (Zaprešić - Karbon i Montkemija) 
Sumporokop (Radoboj) 
Energetska industrija (Jertovec - TE Jertovec) 


SI. 3. Lokacije industrijskih pogona na prostoru Hrvatskog zagorja 

Krapinska tvornica pokućstva (23). 20-ih godina 20. stoljeća s radom počinju i tekstilne industrije tako 
su u Oroslavlju otvorene četiri tvornice Ivančica, Prozorija, Preslica i Zagorska tvornica vunenih tkanina 
(24), a u Krapini Krapinska tekstilna industrija (26). Razdoblje početka socijalističke ekonomije nakon 
II. Svjetskog rata označila je snažna industrijalizacija te se u to vrijeme javlja veći broj rudnika, dalje 
razvija tekstilna industrija npr. Kotka u Krapini 1954. (28), Predionica u Klanjcu 1962. (29), Regeneracija 
u Zaboku (1954), te industrija kože 1 obuće te ostale industrijske grane. Nakon Drugog svjetskog rata 
nastavlja se diversifikacija industrijske proizvodnje te se 1970-ih godina u Ivancu razvija Industrija mesa 
Ivanec, u Savskom Marofu pogon Kvasca, u Gornjoj Stubici Dona, kao primjeri prehrambene industrije. 
Također u Zaprešiću dolazi do razvoja industrije keramike otvaranjem Jugokeramike, kasnije Inkera i 
Karbona. S tranzicijom gospodarstva 1990-ih veliki broj starih industrijskih postrojenja je ugašen, no 
pojavili su se novi, manji, specijalizirani subjekti. 


DISKUSIJA 


M. Palmer i P. Neaverson (2005.) razlikuju industrijsku baštinu 1 prethodno industrijske krajolike 
s obzirom na lokaciju i karakterističan pejzaž (vizuru). Tu podjelu možemo primijeniti i na prostoru 
Hrvatskog zagorja. Kako ističu Palmer i Neaverson industrije 19. i prve polovine 20. stoljeća 
karakterizira linearni pejzaž ili linearna alokacija koja je posljedica prometa. Takve obrasce lokacije 
možemo naći na industriji Hrvatskog zagorja 1z tog razdoblja i lokaciji uz tadašnje željezničke pravce. 
Drugi tip lokacije čine lokacije metaloprerađivačke 1 rudarske industrije sa svojim obrascima lokacije 
i pejzaža. Takve pejzaže također možemo naći na prostorima Hrvatskog zagorja. Treću skupinu čine 
pejzaži tekstilne industrije koje nalazimo na lokacijama u većim naseljima. Četvrtu skupinu prema 
Palmer i Neaverson čine industrijski kompleksi u gradovima. Budući na prostoru Hrvatskog zagorja 
imamo relativno mala gradska naselja u ovoj skupini nemamo niti jedan kompleks. Postojanje takvih 
pejzaža potvrđuje i lokacija nekadašnjih industrijskih pogona prikazana na karti 3. Karta nam pokazuje 
visoki stupanj korelacije između postojanja željezničke pruge i lokacije industrijskog postrojenja. 

Provedena analiza lokacija najstarijih 1 najznačajnijih pogona na prostoru Hrvatskog zagorja ukazuje 
nam da možemo naći tri od četiri tipa lokacija koje ističu M. Palmer i P. Neaverson. No detaljnija analiza 
ukazuje da i u slučaju drugog i trećeg tipa lokacije važnu ulogu ima postojanje željezničke pruge koja i 
dalje uz neke druge faktore, poput raspoložive radne snage, utječe na samu lokaciju industrije. 

Industrijski razvoj na prostorima Hrvatskog zagorja bio je prvenstveno uvjetovan prostornim smje- 
štajem u neposrednoj blizini Zagreba te na prirodnim pravcima koji su kroz povijest vezali jugoistočnu 
Europu sa Srednjom Europom. Prostor Hrvatskog zagorja je uz Međimurje bio i ostao jedan od najgu- 
šće naseljenih prostora Hrvatske što je u tom razdoblju značilo i postojanje velikog broja jeftine radne 
snage za rad. Drugi važan faktor je željeznički promet. Željeznica je pritom imala višestruki značaj. Uz 
pomoć nje su se industrijska postrojenja otvarala 1 razvijala. Nastala je svojevrsna sinergija željeznice i 
industrije, koja je bila karakteristična za industrijalizaciju širom Europe, a čiji je ponajbolji primjer na 
prostorima Hrvatske upravo onaj na prostorima Hrvatskoga zagorja. Tako je željeznica dopremala robu, 
prvenstveno sirovine za potrebe industrije, ali i otpremala robu u vidu gotovih proizvoda od tekstila, 
keramike i slično. No odvozila je međutim i sirovinu, primjerice rudu iz mnogobrojnih ugljenokopa na 
prostorima Hrvatskog zagorja. To je bio teretni promet, ali nezanemariv je bio i putnički promet, koji je 
imao dva aspekta. Jedan segment označavao je odvoz radne snage u Zagreb te manjoj mjeri Varaždin, 
a drugi dovoz radne snage. Uz željezničku mrežu nalazili su se odnosno otvarali industrijski pogoni, od 
kojih je dobar dio njih djelovao kroz vrlo dugi period te privlačio veliki broj dnevnih migranata na rad. 

Dolaskom tranzicije s tržišnom ekonomijom u posljednja tri desetljeća u Hrvatskom zagorju došlo je 
do propadanja većega broja vrlo značajnih industrijskih subjekata. Naime uslijed tranzicije, prelaskom 
iz socijalističke u tržišnu privredu 1990-ih godine, uz subjekte koji i dalje iznimno uspješno djeluju 
postoji i znatan dio njih koji su propali. Problem je tim veći što se pritom događa i propadanje industrij- 
skih građevina s obilježjima kulturnog dobra, samim tim i gubljenja i nestajanja tragova vrlo značajne 
industrijske prošlosti. 

Tab. 1.: Kulturna dobra industrijske baštine upisana u Registar kulturnih dobara na prostoru Hrvatskog zagorja 


Naziv kulturnog dobra 


Naselje 


Pravni status/ registarski broj 


Ciglana Bedekovčina 


Bedekovčina 


Registrirana baština / 7-2637 


Ljekarna (Feller), Matije Gupca 27 


Donja Stubica 


Registrirana baština / Z-1725 


Stambena zgrada i ljekarna (Thierry) 


Pregrada 


Preventivna zaštita / Z-2509 


Trasa želj. Pruge Zaprešić-Zabok-Varaždin sa opremom i postrojenjima 


Evidentirano 


Tvornica tekstila sa stambenim zgradama* 


Zabok 


Evidentirano 


Tvornička zgrada Oroteks sa stambenim zgradama 


Oroslavje 


Evidentirano 


Ciglana Tugonica 


Marija Bistrica 


Evidentirano 


Ostaci rudnika ugljena 


Novi Golubovec 


Evidentirano 


Tvornica kamenine Krapina Evidentirano 

KTI, Žutnica Krapina Evidentirano 

Rudnici lignita Donja Batina Evidentirano 

Ostaci rudnika ugljena Radoboj Evidentirano 

Stara trafostanica, Čret Krapinske Toplice Evidentirano 

Ostaci rudnika ugljena, Stari Golubovec Lobor Evidentirano 
Ciglana Markuš Breg Lobor Evidentirano 
Stambena zgrada za radnike Bedekovčina Evidentirano 
Stambena zgrada za radnike Oroslavje Evidentirano 
Stambena zgrada za inženjere (Hotel) Zabok Evidentirano 
Rudarske kuće u Donjim Kamenečkima Radoboj Evidentirano 
Uprava rudnika Gornja Konjščina Evidentirano 

Uprava rudnika Krapina Evidentirano 

Zgrada uprave rudnika Stari Golubovec Evidentirano 

Bivša zgrada uprave rudnika Radoboj Evidentirano 


Izvor: Prostorni plan Krapinsko-zagorske županije, Krapina, 2002., 1.1.2.6. Graditeljska i prirodna baština. A) Kulturna 
baština. Str. 75.-90. Popis registrirane baštine u: https://min-kulture.gov.hr/izdvojeno/kulturna-bastina/registar- 
kulturnih-dobara-16371/16371 


* Izrađen elaborat ,Analiza i valorizacija industrijske baštine nekadašnje tekstilne industrije u Zaboku“. 


U tablici 1. navedena su kulturna dobra industrijske baštine upisana u Registar kulturnih dobara 
Republike Hrvatske. Ukupno je evidentirano 20 objekata, jedan objekt je pod preventivnom zaštitom, a 
dva objekta imaju status registrirane baštine. 

Terenskim istraživanjem u rujnu i listopadu 2020. godine evidentirani su, kartirani i evaluirani 
svi objekti prikazani na karti 3., no zbog opsega rada u ovom radu će biti prikazano 10 najznačajnijih 
i najreprezentativnijih. Pri tome je u odabiru naglasak stavljen na objekte koji su u nekom trenutku u 
potpunosti ili dijelom stavljeni izvan funkcije te su time ušli u kategoriju brownfield lokacija. Drugi ele- 
ment u odabiru bio je da se lokacije nalaze na udaljenosti do 1 km uz željezničku prugu te da možemo 
ustanoviti povezanost s istom. 

Prvi takav objekt je nekadašnji pogon ciglane tvornice Zagorka u Bedekovčini. Godine 1889. ciglanu 
su osnovali Ernest i Ferdo Stejskala, 1892. godine prešla je u vlasništvo Wienerberger Ziegelfabrika 
iz Beča, a 1918. upravu je preuzela Hrvatska eskomptna banka iz Zagreba. Godine 1945. tvornica 
je nacionalizirana, a 1990. privatizirana te se dio proizvodnje gasi. Godine 1996. tvornica postaje 
vlasništvo tvrtke Tondach koja do 2013. godine u njoj proizvodi crijep, a tada se tvornica gasi, a pogoni 
su napušteni. Pogoni su registrirani kao kulturno dobro industrijske baštine (Z-2637) (HR-HDA-1132, 
KLEMENČIĆ, 2017., str. 936) Danas su pogoni dio Wienerberger grupe, veći dio pogona je zapušten i 
propada te je nužna dodatna provjera za potrebom remedijacije, zaštita, obnova i prenamjena. U rubnom 
dijelu kompleksa posluje tvrtka za proizvodnju kamina. 

Drugi veliki kompleks je kompleks tekstilne industrije ZIVT u Zaboku. ZIVT ili Zagorsku indu- 
striju vunenih tkanina, pokrenuta 1934. godine u Zaboku (LONČAR, D., 2017., str. 636, ANDROIĆ, M. 

i FELETAR, D., 1976.). Tvornica je proizvodila predivo i grebenu vunu te tkaninu od grebenog, češlja- 
nog i pamučnog prediva (MARTINČIĆ, 2017., str. 210). Nakon Drugog svjetskog rata tvornici je krat- 
kotrajno pripojena i Krapinska tekstilna industrija koja se izdvojila i osamostalila 1948. godine, a 1955. 
godine u sklopu ZIVT-a registriran je novi pogon Regeneracija — poduzeće za preradu i razvrstavanje 
tekstilnih sirovina i otpadaka (MARTINČIĆ, 2017, str. 207) Sredinom 1960-ih ZIVT je zapošljavao i do 
1500 radnika. Danas je prostor ZIV T-a dijelom prenamijenjen u mješovito prostor trgovačko — poslovno 
— prometne namijene te se na dijelu prostora nekadašnjeg industrijskog kompleksa nalazi kolodvor. Dio 
namjenom prostora. 

Na popisu kulturnih dobara Republike Hrvatske evidentirana je i lokacija tvornice Oroteks u 
Oroslavlju. U svom početku tvornica se izdvojila iz ZIVT-a (HR-DAVŽ-SCKR-387, ZIVT) te je pre- 
seljena u dvorac u Gornjem Oroslavju no nakon toga seli na lokaciju u sjevernom dijelu grada gdje se 
gradi novi pogon te stambeni objekti za radnike (MARTINČIĆ, 2017, str. 220, TUĐA, T., 2016). Danas 
je objekt dijelom prenamijenjen prema tipu mješovite trgovačko — poslovne dok je dijelom zadržao indu- 
strijsku proizvodnju te se u tim prostorima smjestila tvrtka Orometal. Uz tvrtku Oroteks i njenu pre- 
teču tvrtku Preslica vezana je i četvrta lokacija. Tvornicu Preslica na čijem će se mjestu kasnije razviti 
tvrtka Orokonfekcija osnovao je 1925. godine Milan Prpić, osnivač ZIVT-a. Industrija se smjestila u 
perivoju nekadašnjeg dvorca Vranyczany - Dobrinović u Gornjem Oroslavlju pri čemu su za potrebe 
prenamijene nekadašnjeg dvorca učinjene znatne preinaka te je izgrađena tvornička hala. Razdvajanjem 
dijelova ZIVT-a na »zabočki« i »oroslavski« tvornica još kratko vrijeme djeluje u sastavu Oroteka u 
nekadašnjem dvorcu u Gornjem Oroslavlju. No 1949. godine lokaciju je zahvatio požar te se tvornica 
seli, prvo u montažni objekt u neposrednoj blizini, a zatim na lokaciju na sjeveru Oroslavja. Danas je 
lokacija djelomično prenamijenjena. Prve ideje o prenamjeni javljaju se još sredinom 1950-ih kada se 
dvorac — tvornicu željelo prenamijeniti u Dom kulture. U međuvremenu dvorac je srušen uz izuzetak 
sjeveroistočnog zida koji je uklopljen u tvorničku halu. Godine 2007. pokrenuta je inicijativa za obnovu 
perivoja te je izrađen projekt obnove perivoja 2008. godine koja je predviđala obnovu tri funkcionalne 
zone: zonu perivoja, industrijsku zonu i zonu park šume. Obnova zone perivoja dovršena je 2012. godine. 
Godine 2015. dovršeno je i uređenje park-šume (TUĐA, T., 2016.). 

Peta lokacija vezana je uz industriju drveta i namještaja. Na mjestu nekadašnje tvornice štapova 
Nestora Krsnik i Krapinske tekstilne industrije osnovana je nakon Drugog svjetskog rata tvornica 
DIP Zagorje. DIP se 1972. godine ujedinio sa Zagrebačkom tvornicom za proizvode od drva »Šavrić« 
(MISJAK, I., 1988.). Pogon u Krapini bio je smješten uz novoizgrađenu Zagorsku magistralu. U pogonu 
je radilo do 400-injak zaposlenika a proizvodili su većinom stolce namijenjene za izvoz (MISJAK, I., 
1988.). Danas je kompleks nekadašnje tvornice obnovljen i prenamijenjen po principu mješovite, pre- 
težno trgovačke namijene te su u njemu smještene trgovine za prodaju namještaja. 

Šesta lokacija je lokacija tvornice Krateks u Žutnici pokraj Krapine. Prva tekstilna proizvodnja 
pokrenuta je na mjestu nekadašnje pilane 1925. godine (HR-DAVŽ-SCKR-382, Krateks). Nakon 
završetka Drugoga svjetskog rata proizvodnja je nastavljena kada je ova tvornica pripojena »ZIV T-u«, 
odnosno »Zagorskoj industriji vunenih tkanina« sa sjedištem u Zaboku (MARTINČIĆ, O., 2017., 209 
str). Od ove tvornice se opet osamostalila 1948. godine (KANTOLIĆ, 2020.). Od nje su zatim nastala 
»Konfekcija« u Pregradi, kasnije »EMKA«, »Konfekcija« u Drnišu te »Krapinska tvornica igračaka« 
1982. godine, koja se specijalizirala za proizvodnju plišanih igračaka, od kojih su svakako najpoznatiji 
bili »Vučko« kao maskota Zimskih olimpijski igara u Sarajevu 1984. godine te »Zagi« kao maskota 
Univerzijade u Zagrebu 1987. godine (MARTINČIĆ, O., 2017, str. 217, KANTOLIĆ, V.) Nakon 
društvene pretvorbe 1990-ih godina tvrtka je privatizirana pod imenom »Krateks d.d.« te proizvodi 
žensku modu. Industrijska lokacija je danas djelomično prenamijenjena u poslovnu zonu s većim brojem 
subjekata. 

Sedma lokacija je lokacija Valjaonice čelika u Kumrovcu. Valjaonica je pokrenuta nakon Drugog 
svjetskog rata (HR-DAVŽ-SCKR-362), ali je nakon neuspješne pretvorbe 1990-ih otišla u stečaj. Danas 


EKONOMSKA- I EKOHISTORIJA Volumen XVII, Broj 17, stranica 162 - 172 


170 M. JAKOVČIĆ, J. KAJINIĆ - ŽELJEZNICA »DOVOZI I ODVOZI« 


je prostor valjaonice većim dijelom napušten, dok je dio prenamijenjen u skladišni prostor. U neposred- 
noj blizini Valjaonice nalazi se i napušteni željeznički kolodvor. 

Osma lokacija je lokacija nekoliko industrijskih kompleksa u Konjščini i njenoj neposrednoj okolici. 
Konjščina je u razvoju industrije u Hrvatskom zagorju odigrala veliku ulogu. 1890. godine u Gornjoj 
Konjščini otvoren je ugljenokop s postrojenjem za vađenje ugljena iz kojeg se iskapao smeđi ugljen i 
lignit. Prema dostupnim podacima u čak 20% zaposlenog stanovništva Konjščine bilo je zaposleno u 
rudnicima u okolici (MARKOVIĆ, 2002., SADAIĆ, 2006.). Godine 1967. rudnici u okolici Konjščine 
su zatvoreni zbog nerentabilnosti proizvodnje. No do danas su vanjski objekti ostali relativno dobro 
očuvani te je moguća njihova relativno jednostavna prenamjena, a Uprava rudnika u Gornjoj Konjščini 
evidentirana je u Registru kultrunih dobara. U neposrednoj okolici Konjščine u mjestu Jertovec izgra- 
đena je najstarija termoelektrana na prostorima Hrvatske koja je jedinstven primjer industrijske baštine, 
no još uvijek je u funkciji te ju ne možemo ubrojiti u lokacije brownfielda (LUKAČEVIĆ, 1994). No 
u tu skupinu možemo ubrojiti dvije važne metalurške tvornice nastale nakon Drugog svjetskog Tata. 
Godine 1961. osnovan je Metalac, nastao izdvajanjem metalnih radionica iz ugljenokopa, a Tvornici par- 
nih kotlova iz Zagreba. Nakon 200. godine i neuspješne privatizacije prostor je zatvoren te danas većim 
dijelom propada. Drugo postrojenje je izdvojeni pogon Elektrode iz Zagreba osnovan 1963. godine. 1989. 
godine tvornica s osamostalila pod nazivom Armko (ŽEBEC ŠILJ, 2017.) te se proširila i na postrojenja 
propalog Metalca. Međutim nakon gospodarske krize 20113. godine tvornica je ugašena te je prostor 
danas većim dijelom zapušten. 

Deveta lokacija je prostor tvornice INKOP u Poznanovcu. Tvornica, osnovana 1928., anacionalizirana 
1945. godine pod nazivom Partizan, proizvodila je proizvode od kože i obuću (KUŠAR, 2017.). Tako je 
dio prostora devastiran te je potrebno uređenje veći dio je obnovljen te je zadržao industrijsku namjenu 
te danas proizvodi proizvode od kože i obuće te zaštitnu opremu za vojsku i policiju. 

Posljednja, deseta lokacija je lokacija tvornice Dona. Prehrambena industrija, koja je svoj vrhu- 
nac dosegnula pod imenom »Dona«, svoju povijest vuče još iz 1930. godine, kada je u Gornjoj Stubici 
otvorena otkupna postaja za voće lokalnih proizvođača koje se zatim prerađivalo u Zagrebu. Navedena 
otkupna postaja ubrzo je kroz nekoliko godina reorganizirana u obliku zadruge. Ovu zadrugu je nakon 
završetka Drugoga svjetskog rata naslijedila mala tvornica pod imenom »Stubičanka«. Počela je s pro- 
izvodnjom rakije, a zatim od sredine 1960-ih godina započela je i sa proizvodnjom voćnih koncentrata 
za sokove. S godinama je širila kapacitete svoje proizvodnje doživjevši svoj vrhunac sredinom 1970- 
ih, kada je sagrađena najsuvremenija preša 1 velika hladnjača s kapacitetom od oko 2 milijuna litara 
soka. Tvornica je 1980. godine promijenila svoj naziv u »Dona« Sagrađeno je novo skladište s novim 
proizvodnim postrojenjima te novi željeznički kolosijek do same tvornice. U tom vremenu tvornica je 
zapošljavala 450 radnika te proizvodila 100 000 litrenih boca na sat radeći u tri smjene (LONČAR, 
2017., str. 161). Nagli pad tvornice uslijedio je nakon društvenih promjena, kada je izgubljen veliki dio 
tržišta u inozemstvu uslijed čega tijekom 1991. godine nije bila u mogućnosti plaćati dospjele zajmove. 
Nakon dugogodišnje agonije i neuspjele pretvorbe i privatizacije tvornica je 2014. godine otišla u stečaj. 
Proizvodni pogoni koje je od banaka, kao vjerovnika otkupila tvrtka CIOS s namjerom da u prostorima 
poduzeća pokrene djelatnost prerade metalnoga otpada na kraju je pod pritiscima lokalne zajednice od 
toga odustala. Danas je taj prostor prodan malim poduzetnicima iz Stubičkoga kraja te odlukom općin- 
skih vlasti 2018. godine pretvoren u poslovnu zonu. 


ZAKLJUČAK 


Industrijski razvoj na prostorima Hrvatskog zagorja bio je prvenstveno uvjetovan prostornim smje- 
štajem u neposrednoj blizini Zagreba te na prirodnim pravcima koji su kroz povijest vezali jugoistočnu 
Europu sa Srednjom Europom. Gusta naseljenost prostora značila je s jedne strane nedostatak poljopri- 
vrednog zemljišta, a s druge strane veliki broj jeftine radne snage potrebne za rad u industriji. 

Imajući u vidu podjelu Palmer i Neaverson (2005) te na temelju provedenih istraživanja možemo 
zaključiti da na prostoru Hrvatskog zagorja pronalazimo linearni pejzaž industrije vezan uz željezničke 


EKONOMSKA- I EKOHISTORIJA Volumen XVII, Broj 17, stranica 162 - 172 


Eko CA Eko 171 


M. JAKOVČIĆ, J. KAJINIĆ - ŽELJEZNICA »DOVOZI I ODVOZI« 


pruge iz razdoblja kasnog 19. i početka 20. stoljeća. Također nalazimo 1 lokacije rudarske i metalopre- 
rađivačke industrije. U većim naseljima Hrvatskog zagorja nalazimo i treću skupinu tekstilne industrije 
smještene u blizini većeg broja jeftine radne snage. 

Promatramo li razvoj posljednjih tridesetak godina zanimljivo je uočiti da je s početkom gospo- 
darske tranzicije 1990-ih veliki broj objekata uspješno »preživio« prvi val privatizacije te je stagnacija 
započela krajem 1990-ih i početkom 2000-ih, a nastavila se do danas. Uspjesi prenamijene su različiti 
no provedena terenska istraživanja ukazuju da je većina lokacija doživjela samo djelomičnu prenamjenu 
najčešće prema tipu mješovite trgovačko — poslovne prenamijene. Većina objekata ostavljena je propada- 
nju bez jasne vizije budućeg razvoja, čak i u slučajevima kad je provedena djelomična obnova lokacija. 
Da bi se provela sustavna obnova 1 prenamjena lokacija potrebno je provesti sustavan pristup prenamjene 
tj. sustavnu primjenu procesa odlučivanja o modelu prenamjene temeljene na analizi potreba samog pro- 
stora, stvarne vrijednosti prostora te mogućnostima ponovnog privođenja svrsi pri čemu je zaštita samo 
jedan od modela prenamjene. 

SUMMARY 


Railways and development of railway infrastructure played a key role in the development of indus- 
try in Hrvatsko zagorje region. During the second half of 19"-century railways »took«workers from 
Hrvatsko zagorje to Zagreb. After the Second World War railways »brought«workers and goods to large 
industrial complexes in Hrvatsko zagorje. This paper gives a historical and geographical analysis of the 
development of industry and its location near railway lines. It analyses development, circumstances of 
stagnation and current state and possibilities of development. Paper will analyze 10 largest industrial 
complexes in municipalities Gornja Stubica, Konjščina, Bedekovčina, Hum na Sutli i Kumrovec and 
towns Zabok, Oroslavje i Krapina located by railway lines. 

